Vredens Druer FK

Vredens Druer FK er en fotballklubb i Oslo, stiftet av ansatte ved Druen Vinstue på Aker Brygge.«Østenfor Wembley vestenfor alvoret». Aftenposten Morgen (29. juni 1996) Klubben har spilt på laveste nivå i ligafotballen i Oslo siden 1995. Klubben spiller på Frogner stadion og på Ekebergsletta, og klubbfargene er grønn og rød.

Ingen lag i det norske divisjonssystemet tok færre poeng enn «Druene» de tre første årene. I 1998 møtte de Sveriges dårligste fotballag, Tornparken. Kampen endte med seier 3–2 til svenskene, som inntil da aldri hadde vunnet en kamp.«Spiss uten spisskompetanse –  Nordens minst effektive?» Aftenposten Morgen (26. april 1998) Etter dette gikk det noe bedre for Vredens Druer, og i 1999-sesongen fikk de målforskjellen 16–59 og 12 poeng (men likevel sisteplass). 2000-sesongen ble ifølge Øyvind Bakken på laget et «jubelår» med en målforskjell 32–65 og 12 poeng (tredje sisteplass).«I BAKROMMET : En klubb for de små anledninger». Dagbladet (1. juni 2003)

I 2005 ble Vredens Druer listet som et av Norges villeste fotball-lagnavn av TV 2-Nettavisen.

Vredens Druer omtaler selv klubben Hasleb som erkefiende.

2005-sesongens høydepunkt for Vredens Druer kom da de slo VIF4, som eneste lag i avdelingen.

I sesongen 2007 ble laget trent av Aleksander Schau og Thomas Aune fra NRK P3s FK Fotball. Duoens uttalte mål før sesongen var at Vredens det året for første gang skulle holde nullen i en seriekamp. Dette klarte Vredens den 4. juni 2007, da laget slo BI Athletics 1–0 på Frogner stadion.

Referanser

Eksterne lenker


Kategori:Fotballag i Oslo
Kategori:Fotballag etablert i 1995